LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma
82.panta sešpadsmitajā daļā noteiktajā kārtībā

**“Ēdināšanas pakalpojumu sniegšana Daugavpils pilsētas**

**domes rīkotajos pasākumos”**

identifikācijas numurs DPD 2015/09

**ATBILDE UZ PRETENDENTA JAUTĀJUMU NR.1**

Daugavpils pilsētas domes iepirkumu komisija 2015.gada 11.marta sēdē (prot.Nr.2) ir izskatījusi pretendenta uzdoto jautājumu un sniedz šādu atbildi:

**Jautājums:** “Sakiet lūdzu, kas jāraksta iepirkuma DPD 2015/09 3.pielikuma tabulā TEHNISKĀ UN KVALITĀTES DAĻA pretendenta piedāvājumā? Piekrītam vai nē? Vai ko?”.

**Atbilde uz jautājumu:** “Iepirkuma nolikuma 3.pielikuma tabulā “TEHNISKĀ UN KVALITĀTES DAĻA” pretendents var norādīt apliecinājumu par prasības izpildi, piemēram *“Apliecinām, ka prasība tiks izpildīta”* vai *“Prasība tiks izpildīta”*, taču vēlams ierakstīt skaidru un nepārprotamu apliecinājumu par prasību izpildi, jo tehniskais piedāvājums būs līguma neatņemama sastāvdaļa, piemēram, *“SIA \_\_\_\_ nodrošinās, ka ēdienu pagatavošanā tiks izmantoti tikai un vienīgi svaigi, augstas kvalitātes produkti un izejvielas, ievērojot vispārpieņemto restorāna standartu ēdienu pagatavošanā, pasniegšanā un galdu servēšanā.”*

Iepirkumu komisija vērš uzmanību, ka nolikuma 3.pielikuma tabulā “TEHNISKĀ UN KVALITĀTES DAĻA” jāieraksta arī pretendenta **piedāvājuma īss apraksts**. Piemēram, pie punkta, kur pretendents apliecina, ka ēdienu pagatavošanā tiks izmantoti tikai un vienīgi svaigi, augstas kvalitātes produkti un izejvielas, pretendentam arī **īsi jāapraksta kādā veidā šī prasība tiks izpildīta**, piemēram, ar atsauci uz sadarbības partneriem, kuri var nodrošināt šādu produktu piegādi un to kompetenci, ar atsauci uz iespēju ēdināšanas pakalpojumā izmantot produktus, kuri atbilst kādai no pārtikas kvalitātes shēmām u.tml.

 Pretendenta piedāvājums un piedāvājuma īss apraksts jāieraksta katrā iepirkuma nolikuma 3.pielikuma tabulas “TEHNISKĀ UN KVALITĀTES DAĻA punktā”.

Iepirkumu komisijas priekšsēdētāja J.Kornutjaka